钦定古今图书集成/明伦汇编/氏族典/第312卷 > 程迥
## 钦定古今图书集成/明伦汇编/氏族典/第312卷 > 程迥

按《宋史程迥传》：“迥字可久，应天府宁陵人，家于沙随。
靖康之乱，徙绍兴之馀姚。登隆兴元年进士第，历扬
州泰兴尉，饶州德兴丞，改知隆兴府进贤县，调信州
上饶县。迥居官政宽而明，令简而信，绥强抚弱，导以
恩义，积年仇讼，一语解去，猾吏奸民皆以感激。久而
悛悔，欺诈以革，卒官。子绚，以致仕恩调巴陵尉，摄邑”
事，能理冤狱。孙仲熊，亦有名。